Diari Oficial de la Generalitat Valenciana


Sumari del DOGV 4441, del 17-02-2003 (2003/1446)

Actuacions de juí ordinari número 242/2002. Cèdula de notificació.
------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/1446


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí ordinari número 242/2002. Cèdula de notificació. [2003/Q1446]
  
Félix de Juan Aguado, secretari del Jutjat de Primera Instància número 23 de València, fa saber:
  
En virtut del que ha acordat el jutge de primera instància, de conformitat amb la provisió dictada amb esta data en actuacions de juí ordinari número 242/2002, que se seguixen a instància de Begoña Gala Guillem contra Sepma-Ibérica, Servicios y Equipamientos, SL, i atés que s'ignora el domicili actual dels demandats, s'ha dictat la següent resolució que, literalment, diu:
  
«Sentència
  
València, 11 de desembre de 2002
  
Desamparados Almenar Berenguer, magistrada jutgessa del Jutjat de Primera Instància número 23 de València, ha vist les actuacions de juí ordinari que se seguixen amb el número 242/2002, a instàncies de Begoña Gala Guillem, representada per la procuradora Margarita Sanchis Mendoza, contra la mercantil Sepma-Ibérica, Servicios y Equipamientos, SL, declarada en rebel·lia; i exercita acció de resolució de contracte d'arrendament més la reclamació de quantitat.
  
Decisió
  
Que amb l'estimació de la demanda deduïda per Begoña Gala Guillem, representada per la procuradora Margarita Sanchis Mendoza, contra la mercantil Sepma-Ibérica, Servicios y Equipamientos, SL, declarada en rebel·lia, condemne la demandada perquè pague a l'actora la quantitat de nou mil nou-cents seixanta-quatre euros i quaranta-huit cèntims (9.964,48), més els interessos legals de l'article 576 de la Llei d'Enjudiciament Civil 2000 des de la data d'esta sentència, i declare resolt per falta de pagament de la renda el contracte d'arrendament subscrit per les parts l'1 de gener de 2000 i, en conseqüència, declare que correspon el desnonament del local propietat de l'actora i situat al carrer del Serpis, número 66, 8é, 44, d'esta ciutat, juntament amb les places de garatge annexes, i requerir a la demandada perquè el desallotge i el deixe lliure i a disposició de l'actora sota l'advertència en cas contrari de ser llançada d'este a costa seua. Imposem a la demandada les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils, comptadors des de la notificació, en els termes de l'article 457 de la Llei d'Enjudiciament Civil 2000.
  
Poseu en coneixement de l'arrendatària que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si al preparar-lo no manifesta, i ho acredita per escrit, que ha pagat les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme».
  
I perquè s'inserisca en el butlletí oficial de la comunitat autònoma i es col·loque al tauler d'anuncis d'este jutjat, perquè valga de notificació en forma de la sentència al demandat Sepma-Ibérica, Sevicios y Equipamientos, SL, expedisc la present cèdula.